open-index/open-wikipedia-markdown huggingface dataset:
Norbert Rivasz-Tóth

**Norbert Rivasz-Tóth** (født 6. mai 1996) er en ungarsk friidrettsutøver som konkurrerer i spydkast. Hans fremste internasjonale meritt er gull i U23-EM i friidrett 2017. 

## Idrettskarriere
### 2012
Rivasz-Tóth deltok i junior-VM i friidrett 2012 i Barcelona, der han kom på 12.-plass med 66,12 meter. Han satte personlig rekord i kvalifiseringsrunden, med 69,47 meter. 

### 2013
Han deltok i U23-klassen i European Cup Winter Throwing 2013, 16 år gammel, og kastet der 71,68 meter, som var ny ungarsk ungdomsrekord og årsbeste i verden for ungdom. Resultatet holdt til sjuendeplass i U23-klassen. 

Den 12. mai 2013 kastet han 79,82 meter med 700 gram spyd i Tiszaújváros, som var ny personlig rekord. Han deltok deretter i ungdoms-VM i friidrett 2013, der han kastet 78,27 meter (700 g), og fikk med det sølv. Matija Muhar fra Slovenia vant dette mesterskapet, med ny personlig rekord på 78,84. I junior-EM i friidrett 2013 kastet han 72,41, dette var med 800g spyd, og kom med det på sjetteplass.

### 2014
Han deltok igjen i European Cup Winter Throwing 2014, denne gangen kom han på åttendeplass i U23-klassen. I juli deltok han i junior-VM i friidrett 2014, men fikk 15. beste resultat i kvalifiseringen (66,02), og nådde dermed ikke finalen.  

### 2015
I European Cup Winter Throwing 2015 kom han på åttendeplass i U23-klassen, som året før. Han fikk gull i spydkast ved det ungarske mesterskapet, med 72,18 meter.

### 2016
Han kom på andreplass i spydkast i U23-klassen i European Cup Winter Throwing 2016, med et kast på 77,70, som var ny personlig rekord og ungarsk U23-rekord. Han deltok i EM i friidrett 2016 i Amsterdam, men fikk 27. beste resultat i kvalifiseringsrunden, og gikk ikke til finalen. 

Han vant spydkast i det ungarske mesterskapet i friidrett 2016, med et bestekast på 75,11 meter.

### 2017
Han fikk på nytt sølv i spydkast i U23-klassen i European Cup Winter Throwing 2017. Her kastet han 79,04 meter. I U23-EM i friidrett 2017 fikk han til et kast på 83,08 i andre finalekast, og satte med det ny ungarsk rekord, og vant spydkast i U23-EM. 

## Referanser


## Eksterne lenker
* 
*  Profil hos European Athletics
*  Profil hos All-Athletics
Ioánnis Kiriazís

**Ioánnis Kiriazís** (født 19. januar 1996) er en gresk friidrettsutøver som konkurrerer i spydkast. Hans fremste internasjonale meritt er sølv i U23-EM i friidrett 2017. 

## Idrettskarriere
Han deltok i ungdoms-VM i friidrett 2013, der han fikk 16. beste resultat i kvalifiseringsrunden, med 69,39 meter, og nådde ikke finalen. Han deltok også i junior-VM i friidrett 2014 i Eugene, der han kom på sjuendeplass i finalen, med 70,38 meter. I junior-EM i friidrett 2015 i Eskilstuna kastet han 77,05 meter og kom på fjerdeplass.

Kiriazis deltok i spydkast under EM i friidrett 2016, og satte personlig rekord i kvalifiseringsrunden med 81,92 meter, men kastet 75,57 i finalerunden, og endte på 12.-plass.

Han satte personlig rekord i spydkast under Texas Relays 2017, med 88,01 meter. Under U23-EM i friidrett 2017 kom han på andreplass, med 81,04 meter, bak ungarske Norbert Rivasz-Tóth. Hellas deltok i Super League under Lag-EM i friidrett 2017, og Kiriazis kom der på andreplass, kun slått av tsjekkiske Jakub Vadlejch.

## Referanser


## Eksterne lenker
*
Australia under VM i friidrett 2017

**[[Australia]]** deltok med 61 utøvere under VM i friidrett 2017 (utendørs) fra 5. august til 13. august 2017 i London i Storbritannia. Dette var 18 flere enn i 2015. 

Tre ganger VM-medaljevinner i kappgang, Jared Tallent, måtte trekke seg fra VM på grunn av skade. Sally Pearson, som hadde fått det meste av 2015- og 2016-sesongen ødelagt på grunn av skader, vant Australias eneste gullmedalje i VM, på 100 meter hekk.    

## Medaljevinnere

## Resultater
### Menn
;Bane- og landsveisøvelser

;Tekniske øvelser

;Mangekamp – Tikamp

### Kvinner
;Bane- og landeveisøvelser

;Tekniske øvelser

## Eksterne lenker
* http://www.iaafworldchampionships.com/
Gisenyi

**Gisenyi** er en by ved Kivusjøen i provinsen Ouest i Rwanda

Byen har et turistområde ved bredden av Kivusjøen, med flere hoteller og tre sandstrender. Området er også kjent for vannsport. Den nordlige kysten av innsjøen som Goma og Gisenyi ligger på er en flat slette med lavaformasjoner fra utbruddene til det nærliggende Nyiragongo-fjellet.

I motsetning til Goma, unngikk Gisenyi lavastrømmene i både utbruddene fra 1977 og 2002. Sentrum av Gisenyi ligger ved bredden av det nordøstlige hjørnet av sjøen, og ekspansjon med lav befolkningstetthet finner sted i åsene, som forventes å være trygge fra fremtidige utbrudd.

Gisenyi er også hjemsted for *Bralirwa*, det eneste bryggeriet i Rwanda, som produserer ulike lokale øl - Primus, Mützig, Amstel og Guinness - samt en rekke Coca-Cola-merkede drikker. Gisenyi er en liten by sammenlignet med nærliggende Goma i DRC, selv om Gisenyi vokser raskt. I 2011 ble det bygget et nytt kjøpesenter over en gammel busstasjon. Fra 2011 er hovedveiene i byen asfaltert.

Gisenyi har to grenseoverganger til Goma, *Petite Barrière* og *Grand Barrière*. Disse navnene er litt misvisende fordi *Petite Barrière* er fysisk større og har mye høyere trafikkvolum. Ca. 6 000 mennesker krysset *Petite Barrière* daglig i 2011. På Gisenyi-siden ble et innvandringskontor bygget med stor kapasitet, som ennå ikke var tilpasset kongolesiske fasiliteter. På samme måte er veien til *Petite Barrière* asfaltert på den rwandiske siden, men ikke på den kongolesiske siden. *Grande Barrière* er asfaltert på begge sider og mottar mer av den tunge lastebiltrafikken. Det er også en diplomatisk grense.

Under det rwandiske folkemordet var den foreløpige regjeringen basert i byen. Gisenyi er byen der Laurent Nkunda - som ble anklaget av De forente nasjoner for å ha ledet en hær som ulovlig rekrutterte kongolesiske barnesoldater - holdes i avvente av en beslutning om DRCs utleveringsanmodning.

## Referanser


## Eksterne lenker
*
Société française des télégraphes sous-marins

**Société française des télégraphes sous-marins** var et fransk selskap opprettet i 1888 for å gi telegrafiforbindelse  mellom Karibia og Venezuela og mellom Ny-Caledonia og Australia. Det fusjonerte i 1895 med den franske telegrafselskapet Compagnie française du télégraphe de Paris à New-York til Compagnie Française des Câbles Télégraphiques.
La Guaira

**La Guaira** er den største byen og delstatshovedstad i delstaten Vargas i Venezuela. Byen er også landets hovedhavn. Den ble grunnlagt i 1577 som en utpost for Caracas, som ligger 30 km sørøst for byen.
Andrea Sjøvoll

**Andrea Sjøvoll** (født 1992 i Bodø) er en norsk politiker, og fra 2016 til 2018 leder av Sosialistisk Ungdom. I tillegg har Sjøvoll vært feministisk leder i samme organisasjon, og fra 2012 til 2015 satt hun som leder av Press - Redd Barna ungdom, som jobber mot strukturelle årsaker til at barns rettigheter brytes. Sjøvoll satt også i hovedkomiteen til Operasjon Dagsverk, fra 2010 til 2011. 

Sjøvoll ble uteksaminert ved Bodø videregående skole i 2011. Hun har også studert ved Universitetet i Oslo.

## Referanser
Klubbvikelva (Nesseby)

**Klubbvikelva** (nordsamisk: *Gohpijohka*, i øvre del *Čoskajohka*) er ei elv i Nesseby kommune i Finnmark. Den har utspring som en liten bekk øst for fjellet Čoskoaivi og renner ned til innsjøen Čoskajávri. Fra Čoskajávri renner Klubbvikelva i hovedsakelig sørlig retning gjennom et åpent landskap som veksler mellom myr og bjørkeskog. På den siste strekningen ned mot Klubbvik har elva sterkere fall og danner stryk og små fosser, før den munner ut i Varangerfjorden. Klubbvikelva er 11,5 kilometer lang.

Europavei 75 krysser elva ved munningen. Kraftlinjer krysser nedre del av nedbørfeltet.

## Referanser
Kars (andre betydninger)

**Kars** har flere betydninger:

* Kars, by i det nordvestre Tyrkia
* Kars (hund), landrase av molossertypen
Sanganeb marine nasjonalpark

**Sanganeb marine nasjonalpark** er et marint verneområde i Rødehavet, 25&nbsp;km utenfor kysten av Sudan, ca. 30&nbsp;km nordøst for Port Sudan. Området ble fredet i 1990, og ble en del av verdensarven i 2016.

Øya Sanganeb er et atoll bygget opp av korallrev. Her finnes blant annet en kritisk truet bestand av karettskilpadder, og andre emdemiske arter av dyr og planter. Havet går ned til 800 meters dybde i områdene rundt, og Sanganeb er en populær destinasjon for fritidsdykkere. 
## Referanser
Thamshavn stasjon

**Thamshavn stasjon** var den nordlige endestasjonen på Thamshavnbanen, som ble åpnet i 1908, den lå ved Thamshavn malmhavn, der korresponderte persontrafikken også med DS «Orkla», som hadde rute til Trondheim. Stasjonen ble nedlagt 1963 da persontrafikken på banen ble innstilt. 

## Referanser




## Litteratur
* 

## Eksterne lenker
Norske Akevitters Venner

**Norske Akevitters Venner** er en kulturorganisasjon som skal spre kunnskap om norsk akevitt, skape synergi mellom norsk mat og akevitt, og øke mat- og drikketurismen til Norge. Organisasjonen ble stiftet 16. desember 1999. Leif Bendik Hustad er president .

Norske Akevitters Venner hadde  nærmere  medlemmer fordelt på vel 40 regioner over hele landet.

Organisasjonen utgir bladet *AquaVIT,* og er medlem av Norges kulturvernforbund.

## Referanser


## Eksterne lenker
* 
*
Norges Linforening

**Norges Linforening** ble stiftet i 1990 og er medlem i Norges Kulturvernforbund. Linforeningen skal arbeide for økt dyrking og bruk av lin i Norge. Dette skjer gjennom organisering av dyrkere og brukere, forsøks- og utviklingsarbeid og veiledning. NLF skal fungere som et bindeledd mellom personer og miljøer i Norge som arbeider med lin i en eller annen form.

## Eksterne lenker
* Norges Linforening sin hjemmeside
Toril Skjetne

**Toril Skjetne** (født 1973) er en norsk sosialantropolog.

Hun ble 1. juli 2016 generalsekretær i Kulturvernforbundet. Hun ble først ansatt som assisterende generalsekretær i Kulturvernforbundet i april 2015. Hun kom da fra Flyktninghjelpen, der hun siden 2010 hadde  ledet planleggings- og informasjonsenheten i Beredskapsavdelingen.

Hun har en mastergrad i antropologi og utvikling fra London School of Economics and Political Science.  Fra London har hun også en bachelorgrad i kommunikasjonsstudier, og har studert sosialantropologi og statsvitenskap ved Universitetet i Oslo.

## Referanser
Fannrem stasjon

**Fannrem stasjon** ble tatt i bruk under navnet *Fandrem stasjon* sammen med Thamshavnbanen, som ble åpnet i 1908,, den ligger på Fannrem i Orkland kommune. 1925 ble navnet endret til Fannrem stasjon. Stasjonen ble nedlagt 1963 da persontrafikken ble nedlagt. Siden 1990 har stasjonen museumstrafikk.

## Referanser




## Eksterne lenker
Stephen Miller

**Stephen Miller** (født 1985) er en amerikansk politisk aktivist som er kjent for sin rolle som rådgiver for Donald Trump. Han regnes som høyreekstrem hvit nasjonalist og er på Southern Poverty Law Centers liste over ekstremister. Miller sprer en rekke konspirasjonsteorier, herunder den rasistiske konspirasjonsteorien «den store utskiftningen».

Siden 20. januar 2017 er Miller, sammen med Jared Kushner, seniorrådgiver til USAs president Donald Trump.

## Karriere
Miller tok en bachelorgrad i statsvitenskap ved Duke University i 2007. Etter studiene jobbet Miller som pressesekretær i USAs representanthus for republikanerne Michele Bachmann og John Shadegg. I 2009 startet han å jobbe som rådgiver for republikaneren Jeff Sessions i USAs senat.

I januar 2016 begynte Miller å jobbe som rådgiver i Donald Trumps presidentkampanje i presidentvalget 2016. Etter Trumps seier i presidentvalget ble Miller og Jared Kushner utevnt til seniorrådgivere for president Trump i hans regjering som tiltrådte den 20. januar 2017.

## Uttalelser
Miller har uttalt at Grønland burde være en del av USA, og at ingen kommer til å kjempe mot USA på grunn av Grønland. Miller sa 6. januar 2026 at militæraksjonen mot Venezuela var pågående, selv om andre i administrasjonen sa dette var en avsluttet politiaksjon.

## Privatliv
Miller er gift med Katie Waldman, som per 2020 var pressesekretær for visepresident Mike Pence.

## Referanser


## Eksterne lenker
* 
*
Løkken stasjon

**Løkken stasjon** er den sørlige endestasjonen på Thamshavnbanen, som ble åpnet i 1908, den ligger ved Løkken Verk, der det var gruvedrift for svovelkis. Stasjonen ble nedlagt 1963 da persontrafikken ble nedlagt. Stasjonen ble senere endestasjon for Thamshavnbanen museumsjernbane.

## Referanser




## Eksterne lenker
Svorkmo stasjon

**Svorkmo stasjon** ble tatt i bruk da Thamshavnbanen ble åpnet i 1908. Den ligger ved Svorkmo i Orkland kommune. Stasjonen ble nedlagt i 1963 da persontrafikken på banen ble innstilt. Svorkmo ble gjenopprettet som stasjon da Thamshavnbanen ble museumsjernbane.

## Referanser




## Eksterne lenker
Helge Briseid Risnes

**Helge Briseid Risnes** (født 1948) er en norsk gründer og næringslivsleder. Han har siden 2007 vært investor/styremedlem i flere teknologiselskaper. 

Risnes var serviceingeniør i Datasaab i Oslo fra 1975 til 1978. Han var serviceingeniør, teknisk direktør og styremedlem i Scanvest Ring konsernet fra 1978 til 1986. Risnes er gründeren bak InfoCare ASA. Han var selskapets konsernsjef fra 1986-2005 og styreleder fra 2005-2006. Han bygget opp selskapet i 1986 til et nordisk konsern med 1454 ansatte.   

Han var styreleder i High Density Devices AS 2007-2008, CEO i Tandberg Storage ASA fra 2008. 

## Referanser
Greg Cannom

**Greg Cannom** (1951–2025) var en amerikansk makeupartist som har vunnet Oscar for beste sminke tre ganger for sminkearbeidet i filmene *[[Bram Stoker's Dracula]]* (1992), *[[Mrs. Doubtfire]]* (1993) og *[[Den fantastiske historien om Benjamin Button]]* (2008). Har ble også nominert for seks andre filmer og vant en Technical Achievement Award, ble nominert til åtte Saturn Awards hvor han vant to, og ble nominert til fire Primetime Emmy Awards.

## Filmografi (utvalg)
* 1991 – *[[Hook (film)|Hook]]*, nominert til Oscar
* 1992 – *[[Hoffa]]*, nominert til Oscar
* 1992 – *[[Bram Stoker's Dracula]]*, vant Oscar, nominert til BAFTA-pris
* 1993 – *[[Mrs. Doubtfire]]*, vant Oscar, nominert til BAFTA-pris
* 1994 – *[[Masken (1994)|Masken]]*, nominert til BAFTA-pris
* 1995 – *[[Roommates - Venner for livet]]*, nominert til Oscar
* 1997 – *[[Titanic (1997)|Titanic]]*, nominert til Oscar
* 1999 – *[[200-årsmannen]]*, nominert til Oscar
* 2001 – *[[Et vakkert sinn (film)|Et vakkert sinn]]*, nominert til Oscar
* 2008 – *[[Den fantastiske historien om Benjamin Button]]*, vant Oscar

## Referanser


## Eksterne lenker
*
Mark Lasoff

**Mark Lasoff** er en effekttekniker som har vunnet Oscar for beste visuelle effekter for effektarbeidet i katastrofefilmen *[[Titanic (1997)|Titanic]]* (1997). Han delte prisen med Thomas L. Fisher, Michael Kanfer og Robert Legato.

## Filmografi (utvalg)
**[[Total Recall (1990)|Total Recall]]* (1990)
**[[In the Line of Fire]]* (1993)
**[[Apollo 13 (film)|Apollo 13]]* (1995)
**[[Titanic (1997)|Titanic]]* (1997)
**[[The Scorpion King]]* (2002)

## Referanser


## Eksterne lenker
*
Thomas L. Fisher

**Thomas L. Fisher** er en effekttekniker som har vunnet Oscar for beste visuelle effekter for effektarbeidet i katastrofefilmen *[[Titanic (1997)|Titanic]]* (1997). Han delte prisen med Mark Lasoff, Michael Kanfer og Robert Legato. Han ble også nominert for *[[Sanne løgner]]* (1994).

## Filmografi (utvalg)
**[[Terminator II – Dommens dag]]* (1991)
**[[Sanne løgner]]* (1994)
**[[Apollo 13 (film)|Apollo 13]]* (1995)
**[[Titanic (1997)|Titanic]]* (1997)

## Referanser


## Eksterne lenker
*
Ludvig Saxe

**Ludvig Saxe** (født 1908 i Narvik, død 1986) var en norsk ingeniør og industrileder. 

## Liv og virke

Saxe ble født i Narvik, men vokste opp i Ålesund. Han utdannet seg til sivilingeniør ved Norges tekniske høgskole i Trondheim.

Han startet sin arbeidskarrière ved M. Liaaen Skipsverft & Mek. Verksted i Ålesund. Etterhvert bosatte han seg i Bodø, hvor han ble ansatt som skipsinspektør. I 1943 fikk han jobb som direktør ved Bergen Mekaniske Verksted. Denne stillingen hadde han frem til 1957, da han ble visedirektør for Odense Staalskipsverft. I perioden 1962-1973 ble han ansatt som direktør ved Pusnes Mekaniske Verksted. I 1973 etablerte han sitt eget firma, *Ludvig Saxe A/S*, på Stoa utenfor Arendal. Firmaet produserte blant annet stålseilbåten «Saxe».

## Seiling
Ludvig Saxe var en ivrig seiler. Han tegnet flere skisser til ulike seilbåter. En av dem var «Bonito», som ble bygget i 1964. 

## Arkivet
Arkivet etter Ludvig Saxe er oppbevart ved Kuben. Arkivet er et personarkiv og inneholder blant annet ulike notatbøker, korrespondanse og fotografier.

## Referanser


## Eksterne lenker
*
Havnesjefen

**«Havnesjefen»**, eller **«Hamnesjefen»**, var tilnavnet på en knoppsvanehann som levde i havnebassenget på Osøyro i Os kommune i Hordaland. Den hekket der fra 2011 og var velkjent i lokalmiljøet. Sommeren 2017 ble svanen kjent i hele Norge. Etter episoder der fuglen hadde angrepet mennesker, besluttet Os kommune 3. juli 2017 at den skulle avlives og at dette skulle skje etter at mytetiden var ferdig 23. juli, for dermed å øke sannsynligheten for at de tre svaneungene skulle overleve.

Mange engasjerte seg på fuglens vegne. På tre dager ble det samlet inn  underskrifter imot avliving. Det ble også samlet inn penger, og en advokat ble engasjert. «Havnesjefen» ble også tilbudt «fugle-asyl» i andre kommuner. Den 31. juli 2017 informerte kommunen om at avlivingen var utsatt i 14 dager, men etter en ny episode hvor «Havnesjefen» angrep to unge jenter den 2. august 2017, ble den avlivet med et slag mot hodet. Etter avlivingen ble det rettet en rekke drapstrusler mot medlemmer av kommunestyret i Os og deres familier. Truslene ble anmeldt til politiet. Dyrerettighetsorganisasjonen NOAH anmeldte Os kommune til politiet for ulovlig avlivningsmetode.

## Referanser
Det sentrale Kroatia

**Det sentrale Kroatia** *([[kroatisk]]: Središnja Hrvatska)* er en innlandsregion nord i Kroatia, som i hovedsak samsvarer med det historiske området Kongeriket Kroatia som i dag ligger innenfor republikken Kroatias grenser. De tre andre historiske områdene i Kroatia er Dalmatia, Slavonia og Istria. 

Denne regionen omfatter følgende fylker:
* Bjelovar-Bilogora fylke (Bjelovarsko-bilogorska županija)
* Karlovac fylke (Karlovačka županija)
* Koprivnica-Križevci fylke (Koprivničko-križevačka županija)
* Krapina-Zagorje fylke (Krapinsko-zagorska županija)
* Međimurje fylke (Međimurska županija)
* Sisak-Moslavina fylke (Sisačko-moslavačka županija)
* Varaždin fylke (Varaždinska županija)
* Zagreb fylke (Zagrebačka županija)
* Zagreb (Grad Zagreb)

I enkelte sammenhenger regnes kystregionen Kvarner som en del av det sentrale Kroatia. Denne regionen omfatter fylkene:
* Primorje-Gorski Kotar fylke (Primorsko-goranska županija)
* Lika-Senj fylke (Ličko-senjska županija)
Eugenio Garin

**Eugenio Antonio Garin** (født 9. mai 1909 i Rieti, død 29. desember 2004 i Firenze) var en italiensk filosof og filosofihistoriker.

Garin studerte filosofi i Firenze og var gymnaslærer fra 1931 til 1948, da han ble utnevnt til professor, først i Cagliari og siden i Firenze. Fra 1974 var han professor i ved Scuola Normale Superiore i Pisa.

Garins forskningsfelt var filosofihistorien, særlig den italienske filosofiens historie, samt kulturhistorie og -filosofi. Han befattet seg med humanismen og renessansen, opplysningstiden samt med overgangen fra 1800- til 1900-tallet.

## Referanser


## Eksterne lenker
* Michele Ciliberto: «GARIN, Eugenio Antonio», i ''Dizionario Biografico degli Italiani (2013)
Giuseppe Billanovich

**Giuseppe Billanovich** (født 6. august 1913 i Cittadella, død 2. februar 2000 i Padova) var en italiensk romanist, latinist og medievist.

Billanovich' familie stammet fra Dalmatia. Faren var lege. Etter å ha studert romersk historie ved Universitetet i Padova ble han gymnaslærer, samtidig som han videreutdannet seg i filologi. I 1939 betrodde Giovanni Gentile ham med utgivelsen av to latinske tekster til nasjonalutgaven av Petrarcas verker. Under 2. verdenskrig var han soldat ved østfronten.

Fra 1945 til 1948 underviste Billanovich i italiensk litteratur ved Universitetet i Napoli, og fra 1948 til 1950 forsket han ved Warburg Institute i London. I 1950 ble han Gianfranco Continis etterfølger som professor i romansk filologi ved Universitetet i Fribourg. Fra 1955 til 1988 hadde han den nyopprettede lærestolen i middelalderlig og humanistisk filologi ved Universitetet i Milano.

Billanovichs forskningsområde var humanismen og de klassiske latinske forfatternes virkningshistorie. Sammen med broren Guido Billanovich etablerte han i 1958 i Padova forlaget Antenore, som utga bokserien *Medievo e Umanesimo* og tidsskriftene *[[Italia medievale e umanistica]]* og *Studi petrarcheschi*.

## Referanser


## Eksterne lenker
* Carlo Vecce: «[BILLANOVICH, Giuseppe](http://www.treccani.it/enciclopedia/giuseppe-billanovich_(Dizionario-Biografico)/)», i *[[Dizionario Biografico degli Italiani]]* (2012)
Dungonabbukta og Mukkawarøya marine nasjonalpark

**Dungonabbukta og Mukkawarøya marine nasjonalpark** er et naturvernområde på rødehavskysten i Sudan. Verneområdet ble opprettet i 2004, og ble en del av verdensarven i 2016, sammen med Sanganeb marine nasjonalpark. 

Dungonabbukta er ei sydvendt bukt ca 125 km nord for Port Sudan; den er 31 km dyp, og 13 km bred på det meste. Verneområdet omfatter 70 km kystlinje, og sammen med omkretsen av Mukkawarøya blir det i alt 200 km strandlinje. Området inneholder variert natur med korallrev, mangroveskoger, sjøgras (*Zostera*), strender og øyer. Her finnes sjøpattedyr, sjøfugler, fisk, haier, skilpadder, skater og afrikakystens største bestand av dugong.

## Referanser
Det europeiske forsvarsfellesskap

**Det europeiske forsvarsfellesskap** (EFF) var et planlagt forsvarssamarbeid mellom medlemmene av Det europeiske kull- og stålfellsskap (EKSF). Avtalen som ble inngått mellom EKSF-landene i 1952, bygget på Pleven-planen av 1950. Ifølge avtalen skulle det opprettes en integrert europeisk hær, den såkalte Europahæren.  Forsøket på opprettelse av et europeisk forsvarsfellesskap mislyktes da Frankrikes nasjonalforsamling ikke ønsket å godkjenne planen. 

## Bakgrunn
Forsvarsalliansen Vestunionen ble etablert i 1948, men uten tysk deltakelse. Formålet med Vestunionen var å kontrollere eventuell tysk revansjisme. Etter angrepet på Sør-Korea i juni 1950, oppsto behovet for et bredere vestlig militært samarbeid.

Tyskland var på dette tidspunktet ikke ønsket som medlem av NATO. Løsningen ble å etablere et europeisk forsvarsfellesskap, der Tyskland inngikk i en flernasjonal enhet, en europeisk hær. Planen bygget dermed på overnasjonalitet. Et slikt fellesskap ville også kunne bane vei for en politisk union i Europa.

I august 1950 foreslo Winston Churchill i en tale i Europarådet, opprettelsen av en europeisk hær.

### Pleven-planen
Frankrikes statsminister René Pleven fremla i oktober 1950, en plan for forsvarsfellesskapet, den såkalte Pleven-planen.  Forbundsrepublikken Tyskland (Vest-Tyskland) skulle ifølge planen også ta del i hæren. Ved å integrere en tysk hær i et europeisk forsvarsfellesskap, ville Pleven unngå at Tyskland dannet en hær på egenhånd.

I de forhandlingene som fulgte, forlangte den tyske regjeringen som motytelse at okkupasjonsstatuttet for Tyskland skulle oppheves. Tyskland skulle dessuten få etablere sitt eget forsvarsdepartement. På denne måten skulle landet få tilbake det vesentlige av sin suverenitet som stat.  

Den 27. mai 1952 undertegnet regjeringene i Belgia, Frankrike, Luxembourg, Nederland, Italia og Tyskland en avtale om fellesskapet. Planene strandet imidlertid i 1954, da Frankrikes nasjonalforsamling ikke ratifiserte avtalen.

## Etterfølgende utvikling
Planene om en europeisk politisk union, der forsvarssamarbeidet skulle ha vært sentralt, ble skrinlagt.

Det europeiske forsvarsfellesskapet ble byttet ut mot Den vesteuropeiske union (VEU), som var en omorganisering av Vestunionen (1948–1954). I VEU skulle det ikke skje militær integrasjon, men militært samarbeid mellom suverene stater. NATO overtok de militære oppgavene til VEU.

I september–oktober 1954 dle det holdt møte i London mellom utenriksministrene i USA, Belgia, Canada, Frankrike, Luxembourg, Nederland, Storbritannia og Tyskland. Det lyktes å komme til enighet om innlemmelse av Tyskland i det vestlige samarbeidet. Tyskland ble deretter medlem av NATO i mai 1955. Messina-konferansen i juni 1955 banet veien for etableringen av EEC og Euratom.

## Fotnoter


## Referanser


## Litteratur
* Konrad Adenauer: ''Erindringer 1953–1955'' Aschehoug 1967, særlig side 85 flg. Oversatt av Odd Settem.

## Eksterne lenker
*
AFI’s 100 Years…100 Passions

**AFI's 100 Years…100 Passions** er en liste over de 100 viktigste kjærlighetsfilmene fra USA ifølge det amerikanske filminstituttet (*The American Film Institute* – AFI). Listen ble stemt fram i en undersøkelse blant 1800 filmkritikere, filmhistorikere og fagfolk fra filmbransjen. AFI lanserte en liste med fire kriterier som de stemmeberettigede måtte ta hensyn til når de skulle stemme. Det var til sammen 400 nominerte filmer.

AFI har beskrevet listen slik på sitt nettsted: «Uansett sjanger baserer disse filmene handlingen på et romantisk forhold mellom to eller flere rollefigurer. Kjærligheten i disse filmene har bidratt til å løfte og berike USAs filmhistorie, og er fremdeles en inspirasjon for bransjen og publikum.»

Listen ble presentert 11. juni 2002 av det amerikanske filminstituttet i en CBS-sending produsert av Gary Smith. TV-sendingen het *AFI's 100 Years... 100 Passions: America's Greatest Love Stories*, og skuespilleren Candice Bergen var programleder. Sendingen vant en Primetime Emmy Award for beste flerkameraklipp i en miniserie, TV-film eller underholdningsprogram og ble nominert til beste reality- eller konkurranseprogram.

## Kriterier
AFI lanserte en liste på fire kriterier som velgerne måtte ta hensyn til når de skulle stemme:
* Det må være en fiksjonsfilm med spillefilmlengde, vanligvis over 60 minutter.
* Det må være en engelskspråklig film, produsert helt eller delvis i USA.
* Et romantisk forhold mellom to eller flere rollefigurer må være et hovedelement i filmfortellingen. 
* Filmen skal ha bidratt til å løfte og berike USAs filmhistorie, og skal fremdeles være en inspirasjon for bransjen og publikum.

## Liste

## Referanser


## Eksterne lenker
* AFI's 100 Years…100 Passions på det amerikanske filminstituttets nettsider
* AFI's 100 Years…100 Passions (.pfd-fil)
* De 400 nominerte filmene  (.pdf-fil)
*  (TV-sending, sendt 11. juni 2002)
Krekvika

**Krekvika** er en liten bygd i utkanten av Hustadvika kommune  i Møre og Romsdal, midt i mellom Søvika og Stakvika. Bygda grenser mot Gjemnes kommune. Det bor ca. 15 personer i Krekvika. Fylkesvei 279 passerer gjennom Krekvika, og er bygdas transportknutepunkt mot kommunesenteret Eide, og videre sørover mot Molde, og nordover mot Kristiansund og E39. For å komme til Krekvika fra Molde må man kjøre til Eide og ta av på Fylkesvei 279 mot Høgset, og kjøre 10 km nordover. Fra Kristiansund kjører man mot Molde over Krifastbroen og tar av på Fylkesvei 279 og kjører ca 12 km.

## Navn
Navnet blir uttalt Krekvikjæ og har blitt skrevet på følgende måter: Kreckesuigh (1590), Kreckesuigh (1600), Kreguigh (1610) Kreguig (1620) Krechwigen (1667) og Krechviig (1723) Det første leddet kommer sannsynligvis av det gammelnorske hannkjønnsordet krikr ( vinkel, krok). Navnet blir uttalt i bunden form og derfor er ikke garden av de eldste i kommunen. Det er sannsynlig at garden ble lagt øde under svartedauden og at den ble ryddet på 1500-tallet.

Lokale stedsnavn i Krekvika (som fortsatt er i bruk): Kamura, Bekkåkerteigen, Gurienga, Flåberget, Høystakkmyra. Oppi fjellet finnes Elidauin, ei bratt flå der ei jente med navn Eli skal ha gått utfor.

## Bautasteinen
Mellom Gammelgarden og sjøen står en bautastein. Den stikker 1,6 meter over jorda og 1 meter ned i jorda. Den er 40 cm brei ved rota og 25 cm i toppen. Tykkelsen er omtrent 25 cm. Sagnet sier at det var Trollkjerringa i Meeknoken som kasta den dit i sinne. Dette så man tydelig før, for da sto den på hall. En St. Hans-natt for ca 50 siden var en del av beboerne i Krekvika på sjøen etter fisk, da de ikke fikk noe dro de i land og retta opp steinen. Museet i Trondheim mener at steinen er satt opp i forhistorisk tid innen perioden eldre jernalder ca 500 år før Kristus til 600 år etter Kristus. De mener at den har blitt satt opp som en minnestein eller som markering av ei grav.

## Referanser
Fiji under VM i friidrett 2017

**[[Fiji]]** deltok med én utøver under VM i friidrett 2017 (utendørs) fra 5. august til 13. august 2017 i London i Storbritannia.

## Resultater
### Menn
;Bane- og landeveisøvelser

## Eksterne lenker
* http://www.iaafworldchampionships.com/
Fríðrikur Hansen

**Fríðrikur Hansen** (født 3. januar 1910 i Leirvík, død 12. august 1988 i Søldarfjørður) var en færøysk fisker, fagforeningsleder og politiker (Tj.). Han var medlem av det færøyske Lagtinget 1954–1970.

Han vokste opp i en fiskerfamilie som sønn av skipper Hans Hansen (Hanus hjá Fríðriki) og hustru Anna Malena Hansen. Han giftet seg i 1934 med Andrea Johannesen, som også var fra Leirvík. De bodde i Søldarfjørður og ble foreldre til senere sysselmann, lagtingsmann og minister Karsten Hansen. Familien tilhørte Brøðrasamkoman.

Han var med faren til sjøs allerede som 8-åring og ble yrkesfisker som 14-åring i 1924. Han drev fiske ved både Færøyene og Island frem til 1955. Midt på 1950-tallet ledet Hansen fiskernes fagforening på Eysturoy under de store fiskerstreikene på Færøyene, og ble viden kjent som «streike-Frederik». Han var styremedlem i landssammenslutningen Føroya Fiskimannafelag i flere år.

Hansen var innvalgt på Lagtinget fra Eysturoy 1954–1970. Hansen var også innvalgt i sognestyret (kommunestyret) i Nes 1951–1954 og 1959–1965, herav 1961–1962 og 1964–1965 som formann. Her var han blant pådriverne for havneutbyggingen i Runavík.

## Referanser
Island under VM i friidrett 2017

**[[Island]]** deltok under VM i friidrett 2017 (utendørs) fra 4. august til 13. august 2017 i London i Storbritannia.

## Resultater
(q – kvalifisert, NM – intet gyldig resultat, SB – sesongbeste)
### Menn

;Tekniske øvelser

### Kvinner
;Bane- og landveisøvelser

;Tekniske øvelser

## Referanser


## Eksterne lenker
* http://www.iaafworldchampionships.com/
Eritrea under VM i friidrett 2017

**[[Eritrea]]** deltok under VM i friidrett 2017 (utendørs) fra 4. august til 13. august 2017 i London i Storbritannia. Eritrea tok ingen medaljer under mesterskapet.

## Resultater
(q – kvalifisert, NM – ikke noe gyldig resultat, SB – årsbeste)
### Menn
;Bane- og landeveisøvelser

## Referanser


## Eksterne lenker
* http://www.iaafworldchampionships.com/
Fransk haukeskjegg

**Fransk haukeskjegg** (*Crepis nicaeensis*) er en toårig, eller mer sjeldent ettårig, urt i kurvplantefamilien.

Den blir opptil én meter høy. Stengelen er forgrenet øverst. Den har en grunnstilt rosett av fjærflikete blad. Langs stengelen sitter det lansettformede, pillignende blad, som ikke er stengelomfattende. Kurvene er gule, 20–25 mm, og sitter i halvskjermer. Kronen har ofte rød spiss, og kurvdekkbladene er dunhårete. Frøet er gulbrunt med 10 ribber og har en hvit fnokk.

Fransk haukeskjegg hører hjemme i de europeiske middelhavslandene. Den har spredd seg som et ugras til resten av Europa og noen steder i østlige Nord-Amerika. I Norge har den dukket opp noen ganger i de sørøstlige kystbyene, sannsynligvis spredd med ballast, men ble sist funnet i 1951. Den er trolig for varmekrevende til å kunne reprodusere i Norge.

## Referanser


## Eksterne lenker
*
MicroBlaze

**MicroBlaze** er en 32-biter myk mikroprosessor som er konstruert for FPGAer fra Xilinix. MicroBlaze er utelukkene implementert ved hjelp av RAM-brikker og logikk som er fabrikkert ved hjelp av Xilinix FPGAer.

## Eksterne lenker
* MicroBlaze on Xilinx website
* PetaLogix - MicroBlaze kernel maintainers and commercial services (PetaLinux)
Rolf Kirkeby

***Rolf Kirkeby*** var det norske navnet på en tegneserie om en privat etterforsker Rip Kirby tegnet av Alex Raymond. De første stripene kom ut i 1946 og serien ble produsert helt frem til 1999. I Norge kom den blant annet ut i *[[Dagbladet]]*.

Etter andre verdenskrig sluttet Raymond med de tidligere vellykkede tegneseriene *[[Lyn Gordon|Flash Gordon]]*, *[[Jungle Jim]]*, *[[Agent X9|Hemmelig Agent X-9]]*. I stedet begynte arbeidet med en ny serie der den tidligere marinesoldaten Rip Kirby kommer tilbake fra andre verdenskrig og starter som privatdetektiv, noen ganger ledsaget av sin kjæreste og modell Judith Lynne «Honny» Dorian. Hennes fornavn og kallenavn var lånt fra Raymonds tre døtre.

*Rip Kirby* var basert på ide av King Features-redaktør Ward Greene om at Raymond skulle prøve seg på en detektivserie. Den ble gitt betydelig markedsføring av syndikatet, til og med malte utgaver av helten, noe som var en sjeldenhet i tegneseriekampanjer. Serien fikk stor suksess, og Raymond ble tildelt Ruben Award i 1949.

I perioden da Raymond tegnet stripene, ble historiene skrevet av Ward Greene. Senere, etter Greenes død, overtok Fred Dickenson som forfatter. Noen serier ble også skrevet av Raymond.

## Referanser
Liberia under VM i friidrett 2017

**[[Liberia]]** deltok under VM i friidrett 2017 (utendørs) fra 4. august til 13. august 2017 i London i Storbritannia.
__NOTOC__
## Resultater
### Menn
(Q/q – kvalifisert, NM – ingen resultat (no mark), SB – sesongbestenotering)
;Løpsøvelser

## Referanser


## Eksterne lenker
* http://www.iaafworldchampionships.com/
Ludwik Stefański

**Ludwik Stefański** (1917–1982) var en polsk pianist og pedagog.

## Biografi
Ludwik Stefański studerte i Bologna i Italia på 1930-tallet. Etter studiet holdt han konserter i inn- og utland, ofte med sin kone, pianisten Halina Czerny-Stefańska, som vant den fjerde Chopinkonkurransen i Warszawa i 1949.

Stefański underviste ved Musikkakademiet i Kraków 1948–1982, og i 1970 ble han utnevnt til professor i klaver. Han har også gitt mesterklasser i Tyskland, Italia, Spania og Japan.

Han utga plateinnspillinger med verker av Frédéric Chopin på plateselskapet *Polskie Nagrania „Muza”*.

Hans datter, Elżbieta Stefańska, er cembalist og mangeårig professor ved Musikkakademiet i Kraków.

## Referanser


## Eksterne lenker
*  Ludwik Stefański. hermann-mueller.net
Brasil under VM i friidrett 2017

**[[Brasil]]** deltok under VM i friidrett 2017 (utendørs) fra 4. august til 13. august 2017 i London i Storbritannia.

## Medaljevinnere

## Resultater
Brasils resultater var som følger:
### Menn
;Bane- og landeveisøvelser

;Tekniske øvelser

;Mangekamp – Tikamp

### Kvinner
;Bane- og landevesøvelser

;Tekniske øvelser

;Mangekamp – Sjukamp

## Utøvere som klarte kravene til deltakelse, men som ikke ble tatt ut

* Adriana Aparecida da Silva - maraton, kvinner
* Andreia Aparecida Hessel - maraton, kvinner
* Thiago Braz da Silva - stavsprang, menn (skadet)
* Geisa Coutinho - 400 meter, kvinne
* Paulo Roberto Paula - maraton, menn
* Jonathan Rieckmann - 50 kilometer kappgang, menn (skadet)
* Valdilene dos Santos Silva - maraton, kvinner 
* Mirela Saturnino de Andrade - maraton, kvinner
* Núbia Soares - tresteg, kvinner (skadet)
* Moacir Zimmermann - 20 kilometer kappgang, menn 

## Referanser


## Eksterne lenker
* http://www.iaafworldchampionships.com/
India under VM i friidrett 2017

**[[India]]** deltok under VM i friidrett 2017 (utendørs) fra 4. august til 13. august 2017 i London i Storbritannia.

## Resultater

;Key
***Q** = Kvalifisert til neste runde
***q** = Kvalifisert til neste runde med beste tid utenom direktekvalifisert *eller*, på tekniske øvelser, etter plassering uten å ha oppnådd kvalifiseringskrav
***NR** = Nasjonalrekord
***PB** = Personlig rekord
***SB** = Årsbeste
*N/A = Runde som ikke aktuelt for øvelsen


### Menn
;Bane- og landeveisøvelser

;Tekniske øvelser

### Kvinner
;Bane- og landeveisøvelser

;Tekniske øvelser

;Mangekamp – Sjukamp

## Referanser


## Eksterne lenker
* http://www.iaafworldchampionships.com/
Honduras under VM i friidrett 2017

**[[Honduras]]** deltok med én deltaker under VM i friidrett 2017 (utendørs) fra 4. august til 13. august 2017 i London i Storbritannia.

## Resultater
;Menn
;Bane- og landeveisøvelser

## Kilder
* IAAF - Athletes by event and season best 

## Eksterne lenker
* http://www.iaafworldchampionships.com/
Erik Schøyen

**Erik Schøyen** (1871–1957) var en norsk kunstmaler. Han er mest kjent som marinemaler.

Han var sønn av Erik Schøyen og Anne Marie Andersen. Han ble gift den 25. juni 1903 med Sigrid Christiansdtr. Engelskjøn (født 25. juni 1874 i Christiania).

## Referanser
Norfolk internasjonale lufthavn

**Norfolk internasjonale lufthavn** (IATA: **ORF**, ICAO: **KORF**) er en lufthavn i delstaten Virginia i USA.  Lufthavnen ble bygget i 1926 som en liten, kommunal flyplass og var militær under andre verdenskrig.  Siden 1980-tallet er lufthavnen utvidet og forbedret. Det er en rekke flyruter fra lufthavnen innenriks i USA, men ingen til destinasjoner utenriks. 

Flyselskapet Delta Air Lines og lavprisflyselskapet Southwest Airlines opererer flest flyruter.   

## Referanser


## Eksterne lenker
*
Gabon under VM i friidrett 2011

**[[Gabon]]** deltok under VM i friidrett 2011 (utendørs) fra 27. august til 4. september 2011 i Daegu, Sør-Korea.

## Resultater

### Menn

|- align=center
|Christian Ngningba
|5000 meter
|colspan=2 
|18.44,06 **PB**
|36
|colspan=2 
|colspan=2 
|}

### Kvinner

|- align=center
|Ruddy Zang Milama
|100 meter
|colspan=2 
|align=center|11,19
|9 **Q**
|align=center|11,43
|10
|colspan=2 
|}

## Referanser


## Eksterne lenker
*Official local organising committee website
*Official IAAF competition website
Burundi under VM i friidrett 2017

**[[Burundi]]** deltok under VM i friidrett 2017 (utendørs) fra 4. august til 13. august 2017 i London i Storbritannia.

## Resultater
(Q q – kvalifisert, NM – intet gyldig resultat, SB – sesongbeste)

### Menn
;Bane- og landeveisøvelser

### Kvinner
;Bane- og landeveisøvelser

## Eksterne lenker
* http://www.iaafworldchampionships.com/
Serbia under VM i friidrett 2017

**[[Serbia]]** deltok med åtte utøvere under VM i friidrett 2017 (utendørs) fra 4. august til 13. august 2017 i London i Storbritannia. Dette var tre flere enn i 2015.

## Resultater
(q – kvalifisert til neste runde, NM – ingen gyldige resultat, SB – sesongbestenotering)

### Menn
;Løps- og landeveisøvelser

;Tekniske øvelser

;Mangekamp – Tikamp

### Kvinner
;Løps- og landeveisøvelser

;Tekniske øvelser

## Kilder
* IAAF World Championships London 2017 - Athletes 

## Eksterne lenker
* IAAF
Ferratum

**Ferratum Oyj** og deres datterselskaper i Ferratum Group (“Ferratum” eller “gruppen”) er en internasjonal tilbyder av mobile finansielle tjenester gjennom mobil. Ferratum har hovedkontor i Helsingfors, Finland, og har siden stiftelsen i mai 2005 ekspandert driften til å inkludere Europa, Nord-Amerika, Sør-Amerika og APAC-regionen.

Ferratum er spesialister innen automatiserte betalingsprosesser, med en sentralisert teknologi/infrastruktur og egne salgseksperter. Deres proprietære selvlærende scoringssystemer for stordata leverer umiddelbare kredittgodkjennelser med banebrytende sikkerhet.

## Historie og grunnlegger
Ferratum ble stiftet i 2005 av gruppens grunnlegger og adm.dir. Jorma Jokela. Han studerte regnskap ved Kuopio Commercial College og Helsinki Business College. Han grunnla Jokela Capital Oy i Helsingfors, og ledet selskapet som adm. dir. fra 1998 til 2000. Deretter solgte han Jokela Capital i 2004. I 2005 grunnla han Ferratum hvor han siden har vært adm. dir.

## Geografisk tilstedeværelse
Ferratum er ledene innen mobillån til kunder og småbedrifter. Virksomheten er for tiden representert i Europa, Nord-Amerika, Sør-Amerika og APAC-regionen. Banklisens i EU sikrer drift i samtlige EU-land.

## Notering på Frankfurt-børsen
Ferratum ble notert på Frankfurt-børsens hovedliste den 6. februar 2015. Ferratum var børsens første fintech-selskap. I kunngjøringen solgte Ferratum aksjene sine til internasjonale institusjonelle investorer. Salgsprisen på aksjene var 17 euro, mens selskapets markedsverdi var verdt omtrent 370 millioner euro. Totalt 48 millioner euro ble tegnet med formål om å finansiere selskapets videre vekst – nye produktområder og ekspansjon av virksomheten. Etter noteringen er Jorma Jokela fremdeles selskapets største aksjonær.

## Referanser
Bermuda under VM i friidrett 2017

**[[Bermuda]]** deltok under VM i friidrett 2017 (utendørs) fra 4. august til 13. august 2017 i London i Storbritannia.

## Resultater
(Q, q – kvalifisert, NM – ikke noe gyldig resultat, SB – årsbeste, PB - personlig rekord)
### Menn
;Tekniske øvelser

## Eksterne lenker
* http://www.iaafworldchampionships.com/
Ornistomus

* Se Systematisk inndeling

***Ornistomus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, slanke, gule og svarte trebukker som etterligne giftige arter i familien rødvinger (Lycidae). Hodet er noe snuteaktig forlenget. Antennene er litt over halvparten så lange som kroppen, litt fortykkede. Pronotum er trapesformet, litt lengre enn bredt, dekkvingene er utvidete mot den rundede spissen. Hodet, i alle fall snuten, er gult, pronotum er svart med gule sider og ofte også gul midtstripe, dekkvingene er svarte med oransje "skuldre" og et gult tverrbånd.
 

## Utbredelse
Slekten er utbredt i den sørlige delen av Sør-Amerika, Brasil, Bolivia, Uruguay og Argentina.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Rhinotragini Lacordaire, 1869
******** Slekten *Ornistomus* Thomson, 1864  
********* *[[Ornistomus bicinctus]]* Thomson, 1864
********* *[[Ornistomus simulatrix]]* Clarke, 2012

## Referanser


## Kilder
* Katalog med utbredelsesdata 
* Cerambycidae of the World - Rhinotragini

## Eksterne lenker
* Bildegalleri 
* 
*
Afghanistan under VM i friidrett 2017

**[[Afghanistan]]** deltok under VM i friidrett 2017 (utendørs) fra 4. august til 13. august 2017 i London i Storbritannia.
__NOTOC__
## Resultater
Resultatene var som følger:
### Menn
;Løpsøvelser

## Referanser


## Eksterne lenker
* http://www.iaafworldchampionships.com/
Argyrodines

* Se Systematisk inndeling

***Argyrodines*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, avlange, svarte trebukker. Antennene er tynne og omtrent så lange som kroppen. Pronotum er rundet, kraftig innsnevret ved roten, den fremre delen nesten sirkelrund. Dekkvingene er parallellsidige, rundede i spissen, beina lange og nokså kraftige, baklårene noe klubbeformede. Dekkvingene har mer eller mindre tydelige, lyse tverrstriper.

## Utbredelse
Slekten er utbredt i Fransk Guyana, Brasil og Bolivia.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Rhopalophorini Blanchard, 1845 eller Lygrini
******** Slekten *Argyrodines* Bates, 1867 
********* *[[Argyrodines aurivillii]]* (Gounelle, 1905)
********* *[[Argyrodines pulchella]]* Bates, 1867

## Referanser


## Kilder
* Katalog med utbredelsesdata 
* Cerambycidae of the World - Rhopalophorini

## Eksterne lenker
* 
* 
* Bilder av artene 
* Bezark, Larry: A Photographic Catalog of the Cerambycidae of the New World- Rhopalophorini. Bildegalleri
Eburilla

* Se Systematisk inndeling

***Eburilla*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, avlang, rødbrun trebukk. Antennene er litt lengre enn kroppen. Pronotum er avrundet sekskantet med en butt tann på hver side. Dekkvingene er omtrent jevnbrede, noe tilspissede bak.

## Utbredelse
Arten er endemisk for New Zealand.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Stenoderini Pascoe, 1869
******** Slekten *Eburilla* Aurivillius, 1912 
********* *[[Eburilla sericea]]* (White, 1855)

## Referanser


## Kilder
* Katalog med utbredelsesdata, Gamle verden
* Cerambycidae of the World - Stenoderini
* BioLib - Stenoderini 

## Eksterne lenker
* Bildegalleri
* 
*
Acrogenius

* Se Systematisk inndeling

***Acrogenius*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En liten (ca. 7 millimeter), avlang, brokete farget trebukk. Hode og antenner er svarte, pronotum rødoransje, dekkvingene svarte med gule tegninger. Pronotum er tønneformet og noe lengre enn bredt. Dekkvingene er jevnbrede, kraftig punkterte.

## Utbredelse
Arten lever i Queensland, Australia.

## Systematisk inndeling
Slektsnavnet *[[Acrogenoides]]* ble foreslått av McKeown (1945) for å unngå forveksling med slekten *Acrogenia* Hall, 1883. Men ifølge reglene er slike erstatningsnavn bare påkrevde dersom to navn er eksakt like, ikke dersom de, slik som her, har samme rot, men ulikt kjønn (*Acrogenius* er hankjønn, *Acrogenia* hunkjønn på latin).

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Tillomorphini Lacordaire, 1869  
******** Slekten *Acrogenius* Blackburn, 1896  
********* *[[Acrogenoides tinctus]]* Blackburn, 1896

## Kilder
* Katalog med utbredelsesdata 
* Cerambycidae of the World - Tillomorphini
* BioLib - Tillomorphini 
* Atlas of Living Australia - ''Acrogenius''

## Eksterne lenker
* 
* 
* Bildegalleri
Phygopoda

* Se Systematisk inndeling

***Phygopoda*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, slanke, svarte trebukker med reduserte dekkvinger. Hodet er litt snuteaktig forlenget. Antennene er litt over halvparten så lange som kroppen, noe fortykkede i spissen. Pronotum er svakt tønneformet, litt lengre enn bredt, dekkvingene er tilspissede og rekker til rundt en tredjedel av bakkroppens lengde. Beina har sterkt klubbeformede lår, på bakbeina er også leggene (tibiae) klubbeformede med en hårdusk i spissen. Kroppen er svart bortsett fra dekkvingene som er gulbrune med svart kant.
 

## Utbredelse
Slekten er utbredt fra Panama i nord til Paraguay i sør.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Rhinotragini Lacordaire, 1869
******** Slekten *Phygopoda* Thomson, 1864  
********* *[[Phygopoda albitarsis]]* (Klug, 1825) - ofte ført til slekten *[[Pseudophygopoda]]* Tavakilian & Peñaherrera, 2007 
********* *[[Phygopoda fugax]]* Thomson, 1864
********* *[[Phygopoda fulvitarsis]]* Gounelle, 1911
********* *[[Phygopoda ingae]]* Penaherrera-Leiva & Tavakilian, 2004
********* *[[Phygopoda jacobi]]* Fuchs, 1961
********* *[[Phygopoda nigritarsis]]* Gounelle, 1911
********* *[[Phygopoda panamensis]]* Giesbert, 1996 - ofte ført til slekten *[[Pseudophygopoda]]* Tavakilian & Peñaherrera, 2007
********* *[[Phygopoda subvestita]]* (White, 1855) - ofte ført til slekten *[[Pseudophygopoda]]* Tavakilian & Peñaherrera, 2007

## Referanser


## Kilder
* Katalog med utbredelsesdata 
* Cerambycidae of the World - Rhinotragini

## Eksterne lenker
* Bildegalleri 
* 
*